बारिश में मुंबई की हालत देख बॉलीवुड प्रोड्यूसर को आया गुस्सा, बोले- विकास नहीं शर्मनाक है...  
मुंबई में भारी बारिश को लेकर अशोक पंडित ने जताया गुस्सा
बारिश के दौरान बीएमसी के काम को लेकर कही ये बात
भारी बारिश में मुंबई शहर का हुआ बुरा हाल
Mumbai Rains: मुंबई में बारिश (Mumbai Rains) कहर बरपा रही है. मुसलाधार बारिश  के कारण लगभग पूरा मुंबई शहर परेशान है. जहां एक तरफ भारी बारिश (Mumbai Rains) के कारण लोगों के घर, कार और शहर की सड़कें डूब गई हैं तो वहीं दूसरी ओर बॉम्बे महानगर पालिका (BMC) की तैयारी को लेकर भी सवाल उठ रहे हैं. मुंबई में बारिश (Mumbai Rains) के दौरान बीएमसी की असफलता को लेकर लोग अपना गुस्सा जाहिर कर रहे हैं. खुद बॉलीवुड प्रोड्यूसर अशोक पंडित (Ashoke Pandit) ने भी बीएमसी (BMC) के काम को शर्मनाक कहा. सोशल मीडिया पर बेबाकी से अपनी राय रखने वाले बॉलीवुड प्रोड्यूसर अशोक पंडित (Ashoke Pandit) ने ट्विटर पर दो फोटो शेयर करते मुंबई की बारिश पर अपनी प्रतिक्रिया जाहिर की है, इसके साथ ही उन्होंने बीएमसी की असफलता की ओर भी इशारा किया है. 
The first pic is of 26th July, 2005 & the next is today's. Nothing has changed. Crores of rupees are siphoned off by #BMC along with other agencies & politicians. The common man continues to suffer. This is no #development but a matter of shame. #MumbaiRains#MumbaiMeriJampic.twitter.com/FDLqMEu6GE

'द एक्सिडेंटल प्राइम मिनिस्टर' के सह निर्माता अशोक पंडित  (Ashoke Pandit) ने सोशल मीडिया अकाउंट पर दो फोटो पोस्ट की, जिसमें से एक फोटो 2005 की है, जबकि दूसरी फोटो हाल ही की है. इन फोटो को ट्विटर पर शेयर करते हुए अशोक पंडित ने लिखा 'यह पहली फोटो 26 जुलाई, 2005 की है और दूसरी फोटो आज की है. कुछ नहीं बदला है. दूसरी एजेंसियों और नेताओं के साथ मिलकर बीएमसी ने करोड़ों रुपयों का घपला किया है, जिसका खामियाजा आज आम आदमी को भुगतना पड़  रहा है. यह कोई विकास नहीं बल्कि शर्म की बात है.' इस फोटो को शेयर करते हुए अशोक पंडित ने बीएमसी के इतने साल की नाकामी को बताने की कोशिश की है. 
बता दें कि मुंबई और आसपास के इलाकों में तीन-चार दिन से भारी बारिश जारी है. बारिश (Mumbai Rains) की वजह से मुंबई के मलाड और कल्याण में दीवार गिर गई. मलाड में दीवार गिरने से 18 और कल्याण में एक मासूम सहित तीन लोगों की मौत हो गई. इस तरह मुंबई की बारिश से महानगर थम सा गया है.